 1 Samuel 15  Samuel wee sị Sọl: Ọ bụ m ka Jehova zitere wee tee gị mmanụ ka ị bụrụ eze ndị ya Izrel, ugbu a, gee ntị nihe Jehova kwuru.Nke a bụ ihe Jehova nke ụsụụ ndị agha kwuru, M ga-eme ka Amalek zaa ajụjụ maka ihe o mere Izrel mgbe o busoro ya agha nụzọ ka o si nIjipt na-apụta.Gaa gbuo ndị Amalek ma laa ha na ihe niile ha nwere niyi, enwekwarala ha ọmịiko, gbuo ha, ma nwoke ma nwaanyị, ma nwatakịrị ma nwa na-aṅụ ara, ma ehi ma atụrụ, ma kamel ma ịnyịnya ibu.Sọl wee kpọkọta ndị agha ya ma gụọ ha ọnụ na Telem, ha dị narị puku ndị ikom abụọ ji ụkwụ aga na puku ndị ikom iri si Juda.Sọl wee bịaruo obodo Amalek ma zoo chebiri ha nakụkụ ndagwurugwu.Ka nke a na-eme, Sọl sịrị ndị Kenaịt: Lawanụ, pụọnụ, sinụ netiti ndị Amalek pụọ, ka m wee ghara ikpochapụ unu na ha. Unu gosiri ụmụ Izrel niile obiọma mgbe ha si nIjipt na-apụta. Ndị Kenaịt wee si netiti ndị Amalek pụọ.E mesịa, Sọl gburu ndị Amalek malite na Havila ruo na Shọọ nke dị nihu Ijipt.O wee jide Egag bụ eze Amalek ná ndụ, o jikwa ihu mma agha bibie ndị ọzọ niile.Ma Sọl na ndị agha ya nweere Egag ọmịiko, tinyere anụ ndị kasị mma nìgwè ewu na atụrụ na ìgwè ehi nakwa anụ ndị mara abụba nakwa ebule niile na ihe niile dị mma, ha achọghịkwa ibibi ha. Ma ihe niile na-abaghị nihe, ndị a jụkwara ajụ, ndị a ka ha bibiri.Okwu Jehova wee ruo Samuel ntị, sị:Ọ na-ewute m na m mere ka Sọl bụrụ eze, nihi na ọ kwụsịwo iso m, o meghịkwa ihe m kwuru. O wutekwara Samuel, o wee na-etiku Jehova abalị ahụ dum.Samuel wee bilie nisi ụtụtụ ịga zute Sọl. Ma a kọọrọ Samuel, sị: Sọl bịara Kamel, ma, lee! ọ nọ na-ewuru onwe ya ihe ncheta, o wee tụgharịa, gafere ma gbadaa Gilgal.E mesịa, Samuel bịakwutere Sọl. Sọl wee malite ịsị ya: Onye Jehova gọziri agọzi ka ị bụ. Emewo m ihe Jehova kwuru.Ma Samuel sịrị: Gịnịzi ka ubé ìgwè ewu na atụrụ na ubé ìgwè ehi a m ji ntị m na-anụ pụtara?Sọl wee sị: Ha si nala ndị Amalek chịta ha, nihi na ndị agha m nweere anụ ndị kasị mma nìgwè ewu na atụrụ ọmịiko, tinyere ìgwè ehi, maka iji ha chụọrọ Jehova bụ Chineke gị àjà; ma anyị ebibiwo ihe fọdụrụnụ.Samuel wee sị Sọl: Kwụsị! M ga-agwa gị ihe Jehova gwara m nabalị ụnyaahụ. O wee sị ya: Kwuwe!Samuel wee sị: Ọ bụghị mgbe ị dị ntakịrị nanya onwe gị ka ị ghọrọ onyeisi nke ebo niile nke Izrel, Jehova wee tee gị mmanụ ịbụ eze Izrel?E mesịa, Jehova dunyere gị ozi, sị, Gaa, bibie ndị mmehie ahụ, bụ ndị Amalek, lụsokwa ha ọgụ ruo mgbe i kpochapụrụ ha.Gịnịzi mere i ji ghara irube isi nihe Jehova kwuru, kama i ji anyaukwu maburu ihe nkwata ndị ahụ wee mee ihe jọrọ njọ nanya Jehova?Otú ọ dị, Sọl sịrị Samuel: Ma erubewo m isi nihe Jehova kwuru ebe m gara ozi Jehova dunyere m wee kpụta Egag eze Amalek, ma ebibiwo m ndị Amalek.Ndị agha m wee si nihe nkwata ahụ na-akpụrụ atụrụ na ehi, ndị kasị mma nime ihe a ga-ebibi ebibi, maka ịchụrụ Jehova bụ Chineke gị àjà na Gilgal.Samuel wee sị: Àjà nsure ọkụ na àjà nkịtị hà na-atọ Jehova ụtọ dị ka irube isi nihe Jehova kwuru? Lee! Irube isi dị mma karịa àjà, ịṅa ntị dịkwa mma karịa abụba ebule;nihi na nnupụisi na mmehie nke ịgba afa bụ otu ihe, iji mpako na-ebute ụzọ nihe na iji ike anwansi na terafim eme ihe bụ otu ihe. Ebe ọ bụ na ị jụwo okwu Jehova, ya onwe ya ajụwo gị ka ị ghara ịbụkwa eze.Sọl wee sị Samuel: Emehiewo m; nihi na emebiwo m iwu Jehova, erubeghịkwa m isi nihe i kwuru, nihi na m tụrụ ndị agha m egwu wee gee ntị nolu ha.Biko, gbaghara m mmehie m, soro m laghachi ka m wee daa nala nihu Jehova.Ma Samuel sịrị Sọl: Agaghị m eso gị laghachi, nihi na ị jụwo okwu Jehova, Jehova ajụwokwa gị ka ị ghara ịbụkwa eze Izrel.Ka Samuel na-atụgharị ịla, Sọl jidere ya ozugbo nala ala uwe elu ya na-enweghị aka, ma ọ dọkapụrụ.Samuel wee sị ya: Jehova adọkapụwo ọchịchị Izrel naka gị taa, ọ ga-enyekwa ya mmadụ ibe gị bụ onye ka gị mma.E wezụga nke ahụ, Onye Ukwu Izrel agaghị agha ụgha, ọ gaghịkwa akwa ụta, nihi na ọ bụghị mmadụ nke na ọ ga-akwa ụta.O wee sị: Emehiewo m. Ugbu a, biko, kwanyere m ùgwù nihu ndị okenye nke ndị m nakwa nihu Izrel ma soro m laghachi, m ga-adakwa nala nihu Jehova bụ Chineke gị.Samuel wee soro Sọl nazụ laghachi, Sọl wee daa nala nihu Jehova.E mesịa, Samuel sịrị: Kpọtaranụ m Egag eze ndị Amalek. Egag wee jiri ụjọ gakwuru ya, Egag wee malite ịgwa onwe ya, sị: Nezie, agaghịzi m anụ ụfụ ọnwụ.Otú ọ dị, Samuel sịrị: Dị nnọọ ka mma agha gị mere ka ndị inyom gbara aka ụmụ, otú ahụ ka nne gị ga-abụ onye kasị gbara aka nwa netiti ndị inyom. Samuel wee gbukasịa Egag nihu Jehova nime Gilgal.Samuel wee laa Rema, ma Sọl lara nụlọ ya dị na Gibia nke Sọl.Samuel ahụghị Sọl anya ọzọ ruo ụbọchị ọ nwụrụ, nihi na Samuel amalitewo iruru Sọl uju. Ma o wutere Jehova na o mere Sọl eze Izrel. 